Dewwara, ad nessired akerciw ara d-nessew qbel, ad t-negzem d amecṭuḥ, imir ad t-nerr ad yerkem, ad as-nexdem ciṭuḥ n lmelḥ. Imir ad asen-d-nexdem lmarqa, ad d-neddem takukuḍt, ad as-nexdem zzit, ad d-neddez ticcart d yifelfel azeggaɣ aquran ad as-ten-nernu, ad as-nexdem diɣ lmelḥ, lkesber, lkarwiyya, lkemmun, d yifelfel aberkan. Ad as-neḥkem mliḥ i lgaz akken ad qlun s tawil, imir ad as-nernu tikarciwin-nni yerna ad d-nẓed ṭumaṭic s uṛubu ad as-tt-nernu.